Opinjoni tal-Kumitat Ewropew tar-Reġjuni — It-twettiq ta’ mobbiltà b’emissjonijiet baxxi

(2018/C 387/11)

Relatur: Michiel SCHEFFER (NL/ALDE), Membru tal-Kunsill Eżekuttiv tal-Provinċja ta’ Gelderland Dokumenti ta’ referenza: Komunikazzjoni tal-Kummissjoni lill-Parlament Ewropew, lill-Kunsill, lill-Kumitat Ekonomiku u Soċjali Ewropew u lill-Kumitat tar-Reġjuni – It-twettiq ta’ mobbiltà b’emissjonijiet baxxi – Unjoni Ewropea li tipproteġi l-pjaneta, tagħti s-setgħa lill-konsumaturi tagħha u tiddefendi l-industrija u l-ħaddiema tagħha COM (2017) 675 final Proposta għal Direttiva tal-Parlament Ewropew u tal-Kunsill li temenda d-Direttiva tal-Kunsill 92/106/KEE dwar it-twaqqif ta’ regoli komuni għal ċerti tipi ta’ trasport ikkombinat tal-merkanzija bejn l-Istati Membri COM(2017) 648 final u final/2 Proposta għal Regolament tal-Parlament Ewropew u tal-Kunsill li jemenda r-Regolament (KE) Nru 1073/2009 dwar regoli komuni għall-aċċess għas-suq internazzjonali tas-servizzi tal-kowċ u x-xarabank COM(2017) 647 final Proposta għal Direttiva tal-Parlament Ewropew u tal-Kunsill li temenda d-Direttiva 2009/33/KE dwar il-promozzjoni ta’ vetturi ta’ trasport fuq it-triq nodfa u effiċjenti fl-użu tal-enerġija COM(2017) 653 final Komunikazzjoni tal-Kummissjoni lill-Parlament Ewropew, lill-Kunsill, lill-Kumitat Ekonomiku u Soċjali Ewropew u lill-Kumitat tar-Reġjuni – Għall-akbar użu tal-fjuwils alternattivi: Pjan ta’ Azzjoni għall-Infrastruttura tal-Fjuwils Alternattivi skont l-Artikolu 10(6) tad-Direttiva 2014/94/UE, li jinkludi valutazzjoni tal-oqfsa nazzjonali ta’ politika skont l-Artikolu 10(2) tad-Direttiva 2014/94/UE COM(2017) 652 final u final/2

I. RAKKOMANDAZZJONIJIET SABIEX JITRESSQU EMENDI

Proposta għal Regolament tal-Parlament Ewropew u tal-Kunsill li jemenda r-Regolament (KE) Nru 1073/2009 dwar regoli komuni għall-aċċess għas-suq internazzjonali tas-servizzi tal-kowċ u x-xarabank

COM(2017) 647 – final

Emenda 1

Premessa (3)

Test propost mill-Kummissjoni Emenda tal-KtR F’kull Stat Membru jenħtieġ jinħatar korp regolatorju indipendenti u imparzjali biex jiżgura l- funzjonament tajjeb tas-suq tat-trasport tal-passiġġieri bit-triq. Dan il-korp jista’ jkun responsabbli wkoll għal setturi regolati oħrajn fosthom is-settur ferrovjarju, tal-enerġija u tat-telekomunikazzjoni. F’kull Stat Membru jenħtieġ jinħatru jew awtoritajiet tat-trasport kompetenti jew korp regolatorju indipendenti u imparzjali biex jiżguraw il- funzjonament tajjeb tas-suq tat-trasport tal-passiġġieri bit-triq. Dan il-korp jista’ jkun responsabbli wkoll għal setturi regolati oħrajn fosthom is-settur ferrovjarju, tal-enerġija u tat-telekomunikazzjoni.

Raġuni

Skont it-Trattat tal-UE, it-trasport tal-passiġġieri huwa servizz ta’ interess ekonomiku ġenerali (SGEI). Li jiġi impost korp regolatorju indipendenti jista’ jkun sproporzjonat meta s-suq huwa organizzat skont ir-Regolament (KE) Nru 1370/2007.

Emenda 2

Premessa (4)

Test propost mill-Kummissjoni Emenda tal-KtR Jenħtieġ li l-operazzjonijiet kummerċjali tas-servizzi regolari ma jkunux jikkompromettu l-bilanċ ekonomiku tal-kuntratti eżistenti tas-servizz pubbliku. Għaldaqstant, il-korp regolatorju jenħtieġ ikun jista’ jwettaq analiżi ekonomika oġġettiva biex jiżgura li dan ikun il-każ. Jenħtieġ li l-operazzjonijiet kummerċjali tas-servizzi regolari ma jkunux jikkompromettu l-bilanċ tal-kuntratti eżistenti tas-servizz pubbliku. Għaldaqstant, il-korp regolatorju jenħtieġ ikun jista’ jwettaq analiżi oġġettiva biex jiżgura li dan ikun il-każ. Din l-analiżi għandha tqis il-karatteristiċi relevanti fl-istruttura u l-ġeografija tas-suq u tan-netwerk affettwati (id-daqs, il-karatteristiċi tad-domanda, il-kumplessità tan-netwerk, l-iżolament ġeografiku u tekniku u s-servizzi koperti mill-kuntratt) kif ukoll jekk is-servizz il-ġdid jirriżultax f’titjib tal-kwalità tas-servizzi jew f’kost-effiċjenza, jew it-tnejn, meta mqabbla mal-kuntratt ta’ servizz pubbliku li kien ingħata qabel.

Raġuni

Is-servizzi pubbliċi bħat-trasport ma għandhomx jiġu ġġudikati biss f’termini ekonomiċi iżda f’sens usa’ li jinkludi mhux biss kriterji kwantifikabbli ekonomikament iżda anke kwistjonijiet ta’ kwalità, ta’ sikurezza u ta’ koeżjoni territorjali u soċjali. Il-Kumitat tar-Reġjuni għandu japprofitta minn dan ir-rapport biex jagħti gwida dwar xi aspetti li għandhom jiġu evalwati.

Emenda 3

Premessa (6)

Test propost mill-Kummissjoni Emenda tal-KtR L-operaturi tas-servizzi regolari jenħtieġ jingħataw drittijiet tal-aċċess għal vendi fl-Unjoni b’mod ġust, ekwu, mhux diskriminatorju u trasparenti ħalli tkun żgurata l-kompetizzjoni ġusta fis-suq. L-appelli kontra xi deċiżjonijiet li jirrifjutaw jew jillimitaw l-aċċess jenħtieġ jitressqu quddiem il-korp regolatorju. L-operaturi tas-servizzi regolari jenħtieġ jingħataw drittijiet tal-aċċess għal vendi bi sjieda pubblika fl-Unjoni b’mod ġust, ekwu, mhux diskriminatorju u trasparenti ħalli tkun żgurata l-kompetizzjoni ġusta fis-suq. Madankollu, il-bilanċ territorjali u l-koeżjoni soċjali m’għandhomx jiġu kompromessi, u għalhekk l-operaturi tas-servizz pubbliku għandu jkollhom aċċess prijoritarju biex jiggarantixxu l-obbligi stabbiliti fil-kuntratt tas-servizz pubbliku mal-awtoritajiet kompetenti. L-appelli kontra xi deċiżjonijiet li jirrifjutaw jew jillimitaw l-aċċess jenħtieġ jitressqu quddiem il-korp regolatorju.

Raġuni

L-aċċess għal vendi għandu jkun prijorità għal operaturi tas-servizz pubbliku li għandhom jikkonformaw mal-obbligi (frekwenzi, skedi, konnessjonijiet, servizzi) stabbiliti fil-kuntratti tas-servizz pubbliku tagħhom mal-awtoritajiet kompetenti.

Emenda 4

Premessa (8)

Test propost mill-Kummissjoni Emenda tal-KtR Għas-servizzi regolari nazzjonali kif ukoll internazzjonali, l-awtorizzazzjoni jenħtieġ tkun soġġetta għal proċedura tal-awtorizzazzjoni. L-awtorizzazzjoni jenħtieġ tingħata, sakemm ma jkunx hemm raġunijiet speċifiċi għal rifjut marbuta mal-applikant, jew sakemm is-servizz ma jkunx jikkomprometti l-bilanċ ekonomiku ta’ xi kuntratt tas-servizz pubbliku. Jenħtieġ jiddaħħal limitu tad-distanza biex ikun żgurat li l-operazzjonijiet kummerċjali tas-servizzi regolari ma jkunux jikkompromettu l-bilanċ ekonomiku tal-kuntratti eżistenti tas-servizz pubbliku. Jekk xi rotot ikunu diġà moqdija b’aktar minn kuntratt tas-servizz pubbliku wieħed, jenħtieġ ikun possibbli li dan il-limitu jiżdied. Għas-servizzi regolari nazzjonali kif ukoll internazzjonali, l-awtorizzazzjoni jenħtieġ tkun soġġetta għal proċedura tal-awtorizzazzjoni. L-awtorizzazzjoni jenħtieġ tingħata, sakemm ma jkunx hemm raġunijiet speċifiċi għal rifjut marbuta mal-applikant, jew sakemm is-servizz ma jkunx jikkomprometti l-bilanċ ta’ xi kuntratt tas-servizz pubbliku. Il-bilanċ ta’ kuntratt tas-servizz pubbliku għandu jqis il-vijabilità ekonomika tiegħu, iżda wkoll is-servizzi offruti liċ-ċittadini f’termini ta’ konnessjonijiet, ta’ ppjanar tal-vjaġġi intermodali, ta’ kwalità, ta’ effiċjenza, ta’ adattament għad-domanda, ta’ sikurezza u ta’ sigurtà. L-istandards ambjentali u soċjali għandhom jiġu rrispettati waqt l-għoti tas-servizzi.

Raġuni

Is-servizzi pubbliċi bħat-trasport ma’ għandhomx jiġu ġġudikati biss f’termini ekonomiċi iżda f’sens usa’ li jinkludi mhux biss kriterji kwantifikabbli ekonomikament iżda anke kwistjonijiet ta’ kwalità, ta’ sikurezza u ta’ koeżjoni territorjali u soċjali. Il-bilanċ ta’ kuntratt tas-servizz pubbliku għandu jqis il-vijabilità ekonomika tiegħu, iżda anke l-kwalità tas-servizz offrut liċ-ċittadini. Il-konformità mal-istess standards ambjentali u soċjali hija prerekwiżit għal kompetizzjoni ġusta.

Emenda 5

Premessa (13)

Test propost mill-Kummissjoni Emenda tal-KtR Sa fejn dan ir-Regolament jarmonizza r-regoli fis-swieq nazzjonali tas-servizzi regolari tat-trasport bil-kowċ u x-xarabank u l-aċċess għall-vendi, l-għanijiet tiegħu, jiġifieri l-promozzjoni tal-mobbiltà interurbana u ż-żieda fis-sehem modali tal-modi tat-trasport sostenibbli tal-passiġġieri, ma jistgħux jintlaħqu biżżejjed mill-Istati Membri. Għaldaqstant, l-UE tista’ tadotta miżuri skont il-prinċipju tas-sussidjarjetà kif stipulat fl-Artikolu 5 tat-Trattat dwar l-Unjoni Ewropea. Skont il-prinċipju tal-proporzjonalità, kif stipulat f’dak l-Artikolu, dan ir-Regolament ma jmurx lil hinn minn dak meħtieġ biex jintlaħqu l-għanijiet mixtieqa.

Raġuni

Il-kwistjonijiet ta’ aċċess għall-vendi lokali u għas-swieq tat-trasport pubbliku reġjonali huma marbutin mill-qrib mas-sussidjarjetà.

Emenda 6

Artikolu 1, punt (2)

Test propost mill-Kummissjoni Emenda tal-KtR l-Artikolu 2 hu emendat kif ġej: l-Artikolu 2 hu emendat kif ġej: (…) (…) (c) jiżdiedu il-punti 9 sa 11 li ġejjin: “9. “venda” tfisser faċilità b’superfiċje minima ta’ 600 m2, li tipprovdi post ta’ parkeġġ għall-kowċijiet u x-xarabank biex irikkbu u jniżżlu l-passiġġieri. (c) jiżdiedu il-punti 9 sa 11 li ġejjin: “9. Soġġett għad-definizzjonijiet u r-rekwiżiti stabbiliti fil-leġiżlazzjoni nazzjonali, “venda” tfisser kull faċilità bi sjieda pubblika , li tipprovdi post ta’ parkeġġ għall-kowċijiet u x-xarabank biex irikkbu u jniżżlu l-passiġġieri. (…) (…)

Raġuni

L-Istati Membri għandu jkollhom marġni ta’ diskrezzjoni. Ir-referenza għal superfiċje minima ta’ 600 m2 għandha titħassar biex ma tipperikolax vendi fi bliet żgħar u żoni rurali b’daqs iżgħar ta’ superfiċje iżda li l-funzjoni tagħhom hija essenzjali għall-konnessjoni mal-bliet ewlenin.

Emenda 7

Artikolu 1, punt (3)

Test propost mill-Kummissjoni Emenda tal-KtR qabel il-Kapitlu II, jiddaħħal dan l-Artikolu 3a li ġej: qabel il-Kapitlu II, jiddaħħal dan l-Artikolu 3a li ġej: “Artikolu 3a Il-korp regolatorju “Artikolu 3a Il-korp regolatorju 1. Kull Stat Membru għandu jaħtar korp regolatorju nazzjonali uniku għas-settur tat-trasport tal-passiġġieri bit-triq. Dan il-korp għandu jkun awtorità imparzjali li, mil-lat organizzattiv, funzjonali, ġerarkiku u fit-teħid tad-deċiżjonijiet, tkun distinta legalment u indipendenti minn kull entità pubblika jew privata oħra. Dan għandu jkun indipendenti minn kull awtorità kompetenti involuta fl-għoti ta’ xi kuntratt tas-servizz pubbliku. 1. Skont l-organizzazzjoni tas-suq tas-servizzi domestiċi tiegħu, kull Stat Membru għandu jaħtar korp regolatorju nazzjonali uniku għas-settur tat-trasport tal-passiġġieri bit-triq. Dan il-korp għandu jkun jew awtorità kompetenti fil-qasam tat-trasport jew awtorità imparzjali li, mil-lat organizzattiv, funzjonali, ġerarkiku u fit-teħid tad-deċiżjonijiet, tkun distinta legalment u indipendenti minn kull entità pubblika jew privata oħra. Fit-tieni każ, dan għandu jkun indipendenti minn kull awtorità kompetenti involuta fl-għoti ta’ xi kuntratt tas-servizz pubbliku. Il-korp regolatorju jista’ jkun responsabbli għal setturi regolati oħra. Il-korp regolatorju jista’ jkun responsabbli għal setturi regolati oħra.

Raġuni

Servizzi kummerċjali ġodda ma għandhomx jkunu ta’ tfixkil biex jintlaħqu l-missjoni ta’ SIEĠ (servizz ta’ interess ekonomiku ġenerali) u l-obbligi tas-servizz pubbliku. L-Istati Membri għandu jkollhom il-flessibbiltà li jagħżlu bejn korp regolatorju indipendenti jew awtorità kompetenti fil-qasam tat-trasport li għandha għarfien dwar il-ħtiġijiet soċjoekonomiċi tal-utenti.

Emenda 8

Artikolu 1, punt (3)

Test propost mill-Kummissjoni Emenda tal-KtR qabel il-Kapitlu II, jiddaħħal dan l-Artikolu 3a li ġej: qabel il-Kapitlu II, jiddaħħal dan l-Artikolu 3a li ġej: “Artikolu 3a Il-korp regolatorju (…) “Artikolu 3a Il-korp regolatorju (…) 3. Il-korp regolatorju għandu jwettaq dawn il-kompiti li ġejjin: 3. Il-korp regolatorju għandu jwettaq dawn il-kompiti li ġejjin: (a) jagħmel analiżijiet ekonomiċi dwar jekk xi servizz ġdid propost ikunx qed jikkomprometti l-bilanċ ekonomiku ta’ xi kuntratt tas-servizz pubbliku; (a) jagħmel analiżijiet dwar jekk xi servizz ġdid propost ikunx qed jikkomprometti l-bilanċ ta’ xi kuntratt tas-servizz pubbliku u jkollux impatt negattiv fuq il-kwalità tas-servizz ipprovdut liċ-ċittadini b’kont meħud, fost oħrajn, ta’ kwistjonijiet dwar konnessjonijiet disponibbli, frekwenza, nollijiet, ippjanar tal-vjaġġi intermodali jew sikurezza kif ukoll il-konformità mal-istandards ambjentali u soċjali waqt l-għoti tas-servizzi ; (b) jiġbor u jipprovdi informazzjoni dwar l-aċċess għall-vendi; (b) jiġbor u jipprovdi informazzjoni dwar l-aċċess għall-vendi; (c) jiddeċiedi dwar l-appelli kontra d-deċiżjonijiet tal-operaturi tal-vendi. (c) jiddeċiedi dwar l-appelli kontra d-deċiżjonijiet tal-operaturi tal-vendi.

Raġuni

Il-konformità mal-istess standards ambjentali u soċjali hija prerekwiżit għal kompetizzjoni ġusta.

Emenda 9

Artikolu 1, punt (3)

Test propost mill-Kummissjoni Emenda tal-KtR qabel il-Kapitlu II, jiddaħħal dan l-Artikolu 3a li ġej: qabel il-Kapitlu II, jiddaħħal l-Artikolu 3a li ġej: “Artikolu 3a Il-korp regolatorju (…) “Artikolu 3a Il-korp regolatorju (…) 3. Il-korp regolatorju għandu jwettaq dawn il-kompiti li ġejjin: 3. Il-korp regolatorju għandu jwettaq dawn il-kompiti li ġejjin: (…) (…) (b) jiġbor u jipprovdi informazzjoni dwar l-aċċess għall-vendi; u (b) jiġbor u jipprovdi informazzjoni dwar l-aċċess għat-terminals bl-għan li jiġi żgurat li l-aċċess għat-terminals rilevanti għal operaturi ta’ servizz huwa mogħti skont proċess ġust, ekwu, mhux diskriminatorju u trasparenti ; u (c) jiddeċiedi dwar l-appelli kontra d-deċiżjonijiet tal-operaturi tal-vendi. (c) jiddeċiedi dwar l-appelli kontra d-deċiżjonijiet tal-operaturi tal-vendi.

Raġuni

Il-karozzi tal-linja u kowċis huma fost l-aktar mezzi ta’ trasport aċċessibbli u l-aktar importanti fl-UE. Għalhekk huwa importanti ħafna li l-passiġġieri jirċievu l-aħjar servizz possibbli u għal dak il-għan kompetizzjoni ġusta u b’saħħitha hija l-aħjar mod biex jinkiseb dan.

Emenda 10

Artikolu 1, punt (6)

Test propost mill-Kummissjoni Emenda tal-KtR jiddaħħal dan l-Artikolu 5a li ġej: jiddaħħal dan l-Artikolu 5a li ġej: “Artikolu 5a L-aċċess għall-vendi (…) “Artikolu 5a L-aċċess għall-vendi (…) 2. L-operaturi tal-vendi għandhom jagħmlu ħilithom biex jilqgħu t-talbiet kollha għall-aċċess biex jiżguraw l-aqwa użu tal-vendi. 2. L-operaturi tal-vendi għandhom jagħmlu ħilithom biex jilqgħu t-talbiet kollha għall-aċċess biex jiżguraw l-aqwa użu tal-vendi u l-konformità mal-obbligi ta’ servizz pubbliku . It-talbiet għall-aċċess jistgħu jiġu rifjutati biss meta jkun hemm bażi ta’ nuqqas ta’ kapaċità. It-talbiet għall-aċċess jistgħu jiġu rifjutati meta jkun hemm bażi ta’ nuqqas ta’ kapaċità jew jekk it-talba tkun tiddeterjora s-servizzi disponibbli għaċ-ċittadini f’termini ta’ aċċess għal konnessjonijiet, tirrestrinġi l-konnessjonijiet, tikkomprometti s-sikurezza u s-sigurtà jew il-kwalità ġenerali tas-servizzi offruti; jekk tali deċiżjoni tittieħed minn operatur ta’ venda, għandha tiġi komunikata wkoll lill-awtorità regolatorja . Meta operatur ta’ venda jirrifjuta talba għall-aċċess, dan għandu jindika kwalunkwe alternattiva vijabbli.

Raġuni

M’huwiex il-kompitu tal-operatur tal-vendi biex iwettaq riċerka dwar l-alternattivi vijabbli. Barra minn hekk, l-aċċess għall-vendi għandu jkun marbut ma’ kwistjonijiet ta’ kwalità ta’ servizzi għall-konsumaturi u s-sikurezza u s-sigurtà tagħhom. Barra dan, id-dritt ta’ aċċess għal vendi m’għandux ikun ta’ tfixkil biex jintlaħqu l-għanijiet pubbliċi, il-missjoni u l-obbligi tas-servizz pubbliku ta’ servizz ta’ interess ekonomiku ġenerali.

B’mod speċjali fil-bliet bi tniġġis ta’ partikuli fini, jista’ jkun hemm il-ħtieġa għall-restrizzjoni ibbażata fuq l-istandards ambjentali.

Emenda 11

Artikolu 1, punt (9)

Test propost mill-Kummissjoni Emenda tal-KtR L-Artikolu 8 jinbidel b’dan li ġej: L-Artikolu 8 jinbidel b’dan li ġej: “Artikolu 8 Il-proċedura tal-awtorizzazzjoni għat-trasport internazzjonali tal-passiġġieri fuq distanza inqas minn 100 km f’linja dritta “Artikolu 8 Il-proċedura tal-awtorizzazzjoni għat-trasport internazzjonali tal-passiġġieri 1. L-awtorizzazzjonijiet għandhom jinħarġu bi ftehim mal-awtoritajiet kompetenti tal-Istati Membri kollha li fit-territorju tagħhom il-passiġġieri jitrikkbu jew jitniżżlu u jiġu ttrasportati għal distanzi inqas minn 100 km f’linja dritta . L-awtorità awtorizzanti għandha tibgħat kopja tal-applikazzjoni, flimkien ma’ kopji ta’ dokumenti rilevanti oħrajn, fi żmien ġimagħtejn minn meta dawn l-awtoritajiet kompetenti jirċievu l-applikazzjoni b’talba għall-qbil tagħhom. Fl-istess ħin, l-awtorità awtorizzanti għandha tibgħat dawn id-dokumenti lill-awtoritajiet kompetenti tal-Istati Membri l-oħra li t-territorji tagħhom jiġu traversati, għall-finijiet ta’ informazzjoni. 1. L-awtorizzazzjonijiet għandhom jinħarġu bi ftehim mal-awtoritajiet kompetenti tal-Istati Membri kollha li fit-territorju tagħhom il-passiġġieri jitrikkbu jew jitniżżlu. L-awtorità awtorizzanti għandha tibgħat kopja tal-applikazzjoni, flimkien ma’ kopji ta’ dokumenti rilevanti oħrajn, fi żmien ġimagħtejn minn meta dawn l-awtoritajiet kompetenti jirċievu l-applikazzjoni b’talba għall-qbil tagħhom. Fl-istess ħin, l-awtorità awtorizzanti għandha tibgħat dawn id-dokumenti lill-awtoritajiet kompetenti tal-Istati Membri l-oħra li t-territorji tagħhom jiġu traversati, għall-finijiet ta’ informazzjoni. (…) (…)

Raġuni

Id-Deċiżjoni dwar jekk jiġux aċċettati jew le s-servizzi tat-trasport ma’ għandhiex tkun tiddependi fuq id-distanza (100 km f’linja dritta) iżda pjuttost fuq l-impatt li s-servizz addizzjonali jista’ jkollu fuq is-servizz eżistenti offrut liċ-ċittadini (kemm jekk ikun servizz ta’ interess pubbliku ġenerali kif ukoll jekk servizz kummerċjali). Barra minn hekk, id-differenzi reġjonali (eż. f’termini ta’ distanza bejn il-bliet u ċ-ċentri ekonomiċi) ġeneralment ma jistgħux jiġu mkejla għall-UE kollha kemm hi.

Emenda 12

Artikolu 1, punt (10)

Test propost mill-Kummissjoni Emenda tal-KtR jiddaħħlu dawn l-Artikoli 8a sa 8 d li ġejjin: jiddaħħlu dawn l-Artikoli 8a sa 8 b li ġejjin: “Artikolu 8a Il-proċedura tal-awtorizzazzjoni għat-trasport internazzjonali tal-passiġġieri fuq distanza ta’ 100 km jew iżjed f’linja dritta “Artikolu 8a Id-deċiżjonijiet tal-awtoritajiet awtorizzanti 1. L-awtorità awtortizzanti għandha tieħu deċiżjoni dwar l-applikazzjoni fi żmien xahrejn mid-data meta t-trasportatur iressaq l-applikazzjoni. 1. Bil-proċedura stabbilita fl- Artikolu 8 l-awtorità awtorizzanti għandha tagħti l-awtorizzazzjoni, tagħti l-awtorizzazzjoni b’limitazzjonijiet jew tirrifjuta l-applikazzjoni. L-awtorità awtorizzanti għandha tinforma lill-awtoritajiet kompetenti kollha msemmija fl-Artikolu 8(1) bid-deċiżjoni tagħha. 2. L-awtorizzazzjoni għandha tingħata għajr meta r-rifjut ikun jista’ jiġi ġġustifikat minħabba xi waħda mir-raġunijiet elenkati fil-punti (a) sa (c) tal-Artikolu 8c(2). 2. Id-deċiżjonijiet li applikazzjoni ġiet rifjutata jew li ngħatat b’limitazzjonijiet għandhom jiddikjaraw ir-raġunijiet tagħhom. L-awtorizzazzjoni għandha tingħata għajr meta r-rifjut ikun jista’ jiġi ġġustifikat minħabba xi waħda minn dawn ir-raġunijiet: (a) (…) (…) (d) jekk b’analiżi oġġettiva, il-korp regolatorju jistabbilixxi li s-servizz ikun jikkomprometti l-bilanċ ta’ xi kuntratt tas-servizz pubbliku. L-awtoritajiet awtorizzanti ma għandhomx jirrifjutaw applikazzjoni sempliċiment għax it-trasportatur ikun qed joffri prezzijiet orħos minn dawk offruti minn trasportaturi bit-triq oħrajn jew għax ir-rotta inkwistjoni tkun diġà qed issir minn trasportaturi bit-triq oħrajn u jekk jintwera teknikament li dawn il-prezzijiet aktar baxxi jiggarantixxu l-forniment tas-servizz matul il-perjodu kollu ta’ validità tal-kuntratt. 3. L-awtorità awtorizzanti għandha tibgħat lill-awtoritajiet kompetenti tal-Istati Membri kollha li fit-territorju tagħhom jitrikkbu jew jitniżżlu l-passiġġieri, kif ukoll lill-awtoritajiet kompetenti tal-Istati Membri li t-territorji tagħhom jiġu traversati mingħajr ma l-passiġġieri jitrikkbu jew jitniżżlu, kopja tal-applikazzjoni, flimkien ma’ kopji ta’ dokumenti rilevanti oħrajn, u l-valutazzjoni tagħha, għall-finijiet ta’ informazzjoni. (…) Artikolu 8b Il-proċedura tal-awtorizzazzjoni għas-servizzi regolari nazzjonali Article 8 b Restrizzjonijiet fuq id-dritt tal-aċċess 1. L-awtorità awtortizzanti għandha tieħu deċiżjoni dwar l-applikazzjoni fi żmien xahrejn mid-data meta t-trasportatur iressaq l-applikazzjoni. Dan jista’ jiġi estiż għal erba’ xhur meta tintalab analiżi skont l-Artikolu 8c(2)(d). 1. L-Istati Membri jistgħu jillimitaw id-dritt tal-aċċess għas-suq nazzjonali u internazzjonali għas-servizzi regolari jekk is-servizz ikun jikkomprometti l-bilanċ ekonomiku ta’ xi kuntratt tas-servizz pubbliku jew jekk ikun jirrigwarda fornituri li jkunu ġew issanzjonati mill-amministrazzjonijiet kompetenti talli jkunu wettqu prattiki kontra l-garanziji tas-servizz. 2. L-awtorizzazzjonijiet għal servizzi regolari nazzjonali għandhom jingħataw għajr meta r-rifjut ikun jista’ jiġi ġġustifikat minħabba xi waħda mir-raġunijiet elenkati fil-punti (a) sa (c) tal-Artikolu 8c(2) u, jekk is-servizz hu l-ġarr tal-passiġġieri għal distanzi inqas minn 100 km f’linja dritta, l-Artikolu 8c(2)(d). 2. L-awtoritajiet kompetenti li jkunu taw kuntratt tas-servizz pubbliku jew l-operaturi tas-servizz pubbliku li jkunu qed iwettqu l-kuntratt tas-servizz pubbliku jistgħu jitolbu lill-korp regolatorju biex iwettaq analiżi dwar jekk ikunx kompromess il-bilanċ tal-kuntratt tas-servizz pubbliku. Il-korp regolatorju għandu jeżamina t-talba u jiddeċiedi jekk għandhiex issir l-analiżi. Dan għandu jinforma lill-partijiet interessati bid-deċiżjoni tiegħu. 3. Id-distanza msemmija fil-paragrafu 2 tista’ tiżdied għal 120 km jekk is-servizz regolari li se jiddaħħal ikun jaqdi punt tat-tluq u destinazzjoni li diġà huma moqdija b’aktar minn kuntratt tas-servizz pubbliku wieħed. 3. Meta l-korp regolatorju jagħmel analiżi, dan għandu jinforma lill-partijiet interessati kollha bir-riżultati ta’ dik l-analiżi u bil-konklużjonijiet tiegħu fi żmien sitt ġimgħat minn meta tkun waslet l-informazzjoni rilevanti kollha. Il-korp regolatorju jista’ jikkonkludi li l-awtorizzazzjoni għandha tingħata, għandha tingħata b’xi kundizzjonijiet, jew għandha tiġi rifjutata. Il-konklużjonijiet tal-korp regolatorju għandhom ikunu vinkolanti fuq l-awtoritajiet awtorizzanti. (…) Artikolu 8c Id-deċiżjonijiet tal-awtoritajiet awtorizzanti 1. Bil-proċedura stabbilita fl- Artikoli 8 , 8a jew 8b , l-awtorità awtorizzanti għandha tagħti l-awtorizzazzjoni, tagħti l-awtorizzazzjoni b’limitazzjonijiet jew tirrifjuta l-applikazzjoni. L-awtorità awtorizzanti għandha tinforma lill-awtoritajiet kompetenti kollha msemmija fl-Artikolu 8(1) bid-deċiżjoni tagħha. 2. Id-deċiżjonijiet li applikazzjoni ġiet rifjutata jew li ngħatat b’limitazzjonijiet għandhom jiddikjaraw ir-raġunijiet tagħhom. L-awtorizzazzjoni għandha tingħata għajr meta r-rifjut ikun jista’ jiġi ġġustifikat minħabba xi waħda minn dawn ir-raġunijiet: (a) (…) (…) (d) jekk b’analiżi ekonomika oġġettiva, il-korp regolatorju jistabbilixxi li s-servizz ikun jikkomprometti l-bilanċ ekonomiku ta’ xi kuntratt tas-servizz pubbliku. L-awtoritajiet awtorizzanti ma għandhomx jirrifjutaw applikazzjoni sempliċiment għax it-trasportatur ikun qed joffri prezzijiet orħos minn dawk offruti minn trasportaturi bit-triq oħrajn jew għax ir-rotta inkwistjoni tkun diġà qed issir minn trasportaturi bit-triq oħrajn. (…) Article 8 d Restrizzjonijiet fuq id-dritt tal-aċċess 1. L-Istati Membri jistgħu jillimitaw id-dritt tal-aċċess għas-suq nazzjonali u internazzjonali għas-servizzi regolari jekk is-servizz regolat propost ikun jittrasporta passiġġieri għal distanzi inqas minn 100 km f’linja dritta u jekk is-servizz ikun jikkomprometti l-bilanċ ekonomiku ta’ xi kuntratt tas-servizz pubbliku. 2. L-awtoritajiet kompetenti li jkunu taw kuntratt tas-servizz pubbliku jew l-operaturi tas-servizz pubbliku li jkunu qed iwettqu l-kuntratt tas-servizz pubbliku jistgħu jitolbu lill-korp regolatorju biex iwettaq analiżi dwar jekk ikunx kompromess il-bilanċ ekonomiku tal-kuntratt tas-servizz pubbliku. Il-korp regolatorju għandu jeżamina t-talba u jiddeċiedi jekk għandhiex issir l-analiżi ekonomika . Dan għandu jinforma lill-partijiet interessati bid-deċiżjoni tiegħu. 3. Meta l-korp regolatorju jagħmel analiżi ekonomika , dan għandu jinforma lill-partijiet interessati kollha bir-riżultati ta’ dik l-analiżi u bil-konklużjonijiet tiegħu fi żmien sitt ġimgħat minn meta tkun waslet l-informazzjoni rilevanti kollha. Il-korp regolatorju jista’ jikkonkludi li l-awtorizzazzjoni għandha tingħata, għandha tingħata b’xi kundizzjonijiet, jew għandha tiġi rifjutata. Il-konklużjonijiet tal-korp regolatorju għandhom ikunu vinkolanti fuq l-awtoritajiet awtorizzanti. (…)

Raġuni

Id-Deċiżjoni dwar jekk jiġux aċċettati jew le s-servizzi tat-trasport ma’ għandhiex tkun tiddependi fuq id-distanza (100 km f’linja dritta) iżda pjuttost fuq l-impatt li s-servizz addizzjonali jista’ jkollu fuq is-servizz eżistenti offrut liċ-ċittadini (kemm jekk ikun servizz ta’ interess pubbliku ġenerali kif ukoll jekk servizz kummerċjali). Barra minn hekk, id-differenzi reġjonali (eż. f’termini ta’ distanza bejn il-bliet u ċ-ċentri ekonomiċi) ġeneralment ma jistgħux jiġu mkejla għall-UE kollha kemm hi.

Article 8a: services offered at lower prices should not be immediately rejected if the viability of the service is guaranteed for the entire duration of the contract. Article 8b: a restriction should be introduced for service providers who have been penalised.

Emenda 13

Artikolu 1, punt (14)

Test propost mill-Kummissjoni Emenda tal-KtR Jitħassar l-Artikolu 13

Raġuni

Huwa meħtieġ li jiġi introdott mill-ġdid l-artikolu rilevanti sabiex jiġi żgurat li eskursjonijiet lokali huma meqjusa bħala servizz ta’ trasport internazzjonali wieħed minflok bħala operazzjonijiet ta’ kabotaġġ.

Proposta għal Direttiva tal-Parlament Ewropew u tal-Kunsill li temenda d-Direttiva tal-Kunsill 92/106/KEE dwar it-twaqqif ta’ regoli komuni għal ċerti tipi ta’ trasport ikkombinat tal-merkanzija bejn l-Istati Membri

COM(2017) 648 – final

Emenda 14

Premessa 13

Test propost mill-Kummissjoni Emenda tal-KtR (13) (…) Bħala medja, jenħtieġ li tal-inqas wieħed mit-terminals xierqa tat-trażbord għat-trasport ikkombinat ikun jinsab sa 150 km ’il bogħod minn post tat-trażbord fl-Unjoni. (13) (…) Bħala medja, jenħtieġ li tal-inqas wieħed mit-terminals xierqa tat-trażbord għat-trasport ikkombinat ikun jinsab sa 150 km ’il bogħod minn post tat-trażbord fl-Unjoni ħlief f’reġjuni periferiċi u ultraperiferiċi fejn il-limitazzjonijiet ġeografiċi jew jagħmlu dan impossibbli jew l-investimenti infrastrutturali jkunu bi spejjeż eċċessivi fir-rigward tal-għan tad-Direttiva li tippromovi t-tranżizzjoni minn trasport tal-merkanzija bit-triq għal mezzi ta’ trasport aktar ekoloġiċi .

Raġuni

Dan ir-rekwiżit jista’ jkun problematiku għal reġjuni periferiċi (żoni b’densità tal-popolazzjoni baxxa u b’netwerks ferrovjarji u portwarji b’distribuzzjoni skarsa) u jista’ jwassal għall-kostruzzjoni ta’ terminals fejn ma hemm l-ebda ħtieġa ekonomika għalihom.

Emenda 15

Artikolu 1, punt (5)

Test propost mill-Kummissjoni Emenda tal-KtR (5) Fl-Artikolu 6, jiżdiedu dawn il-paragrafi 4, 5, 6, 7 u 8 li ġejjin: (5) Fl-Artikolu 6, jiżdiedu dawn il-paragrafi 4, 5, 6, 7 u 8 li ġejjin: "4. Meta meħtieġ, biex jintlaħaq l-għan imsemmi fil-paragrafu 9, l-Istati Membri għandhom jieħdu l-miżuri meħtieġa biex jappoġġaw l-investiment fit-terminals tat-trażbord fejn jidħlu: “4. Meta meħtieġ, biex jintlaħaq l-għan imsemmi fil-paragrafu 9, l-Istati Membri għandhom jieħdu l-miżuri meħtieġa biex jappoġġaw l-investiment fit-terminals tat-trażbord fejn jidħlu: (a) il-bini u, fejn meħtieġ, l-espansjoni ta’ dawn it-terminals tat-trażbord għat-trasport ikkombinat; (a) il-bini u, fejn meħtieġ, l-espansjoni ta’ dawn it-terminals tat-trażbord għat-trasport ikkombinat; (b) iż-żieda fl-effiċjenza operattiva fit-terminals eżistenti. (b) iż-żieda fl-effiċjenza operattiva fit-terminals eżistenti. L-Istati Membri għandhom jikkoordinaw mal-Istati Membri ġirien u mal-Kummissjoni u jiżguraw li, meta jkunu qed jitwettqu dawn il-miżuri, tingħata prijorità biex tkun żgurata distribuzzjoni ġeografika bilanċjata u suffiċjenti għal faċilitajiet xierqa fl-Unjoni, u b’mod partikolari fejn jidħlu n-netwerks Ewlenin u Komprensivi tat-TEN-T, b’mod li kull post ġeografiku fl-Unjoni ma jkunx jinsab aktar ’il bogħod minn 150 km minn dan it-terminal. L-Istati Membri għandhom jikkoordinaw mal-Istati Membri ġirien u mal-Kummissjoni u jiżguraw li, meta jkunu qed jitwettqu dawn il-miżuri, tingħata prijorità biex tkun żgurata distribuzzjoni ġeografika bilanċjata u suffiċjenti għal faċilitajiet xierqa fl-Unjoni, u b’mod partikolari fejn jidħlu n-netwerks Ewlenin u Komprensivi tat-TEN-T, b’mod li kull post ġeografiku fl-Unjoni ma jkunx jinsab aktar ’il bogħod minn 150 km minn dan it-terminal ħlief f’reġjuni periferiċi u ultraperiferiċi fejn il-limitazzjonijiet ġeografiċi jew jagħmlu dan impossibbli jew l-investimenti infrastrutturali jkunu bi spejjeż eċċessivi fir-rigward tal-għan tad-Direttiva li tippromovi t-tranżizzjoni minn trasport tal-merkanzija bit-triq għal mezzi ta’ trasport aktar ekoloġiċi .

Raġuni

Ara l-Emenda 12.

Proposta għal Direttiva tal-Parlament Ewropew u tal-Kunsill li temenda d-Direttiva 2009/33/KE dwar il-promozzjoni ta’ vetturi ta’ trasport fuq it-triq nodfa u effiċjenti fl-użu tal-enerġija

COM(2017) 653 final

Emenda 16

Żid premessa ġdida wara l-premessa (16)

Test propost mill-Kummissjoni Emenda tal-KtR Il-potenzjal għat-tnaqqis tal-emissjonijiet permezz tal-akkwist pubbliku waħdu huwa limitat u t-trasport pubbliku jikkontribwixxi biss għal sehem żgħir tal-emissjonijiet li joriġinaw mis-settur tat-trasport. L-Istati Membri għandhom għalhekk jiġu mħeġġa jirregolaw ix-xiri ta’ vetturi nodfa min-naħa ta’ sidien oħra ta’ flotot, bħal pereżempju kumpaniji tat-taksi, tal-kiri ta’ karozzi u ta’ ride-pooling.

Raġuni

Huwa biss sehem żgħir (8 % tal-emissjonijiet tat-trasport) li joriġina mit-trasport pubbliku; madankollu, il-proposta għal Direttiva tindirizza prinċipalment il-vetturi tat-trasport pubbliku. Sabiex dan jiġi bbilanċjat u biex jintlaħaq l-għan ta’ tnaqqis tal-emissjonijiet, fid-Direttiva għandhom jiġu inklużi flotot kbar oħrajn.

Emenda 17

Żid premessa ġdida wara l-premessa (19)

Test propost mill-Kummissjoni Emenda tal-KtR Il-koerenza ma’ leġiżlazzjoni preċedenti tal-Unjoni fl-oqsma tal-vetturi, l-enerġija rinnovabbli u l-fjuwils alternattivi, b’mod partikolari mar-Regolament (KE) Nru 595/2009, mad-Direttiva 2009/28/KE u mad-Direttiva 2014/94/UE jeħtieġ li tissaħħaħ.

Raġuni

Il-leġislazzjoni tal-UE għandha tkun konsistenti, koerenti u tirregola fl-istess direzzjoni.

Emenda 18

Artikolu 1, punt (2)

Test propost mill-Kummissjoni Emenda tal-KtR L-Artikolu 3 jinbidel b’dan li ġej: L-Artikolu 3 jinbidel b’dan li ġej: “Artikolu 3 Kamp ta’ applikazzjoni Din id-Direttiva għandha tapplika għall-kuntratti tax-xiri, tal-kiri, tat-twellija jew tax-xiri bin-nifs ta’ vetturi tat-trasport bit-triq minn: “Artikolu 3 Kamp ta’ applikazzjoni Din id-Direttiva m’għandux ikollha effett retroattiv fuq kuntratti eżistenti iżda tiġi applikata biss għall-kuntratti ġodda tax-xiri, tal-kiri, tat-twellija jew tax-xiri bin-nifs ta’ vetturi tat-trasport bit-triq minn:

Raġuni

Il-kuntratti li għaddejjin bħalissa jeħtieġ jiġu protetti u ma jistgħux jiġu affettwati mil-leġislazzjoni l-ġdida.

Emenda 19

Artikolu 1, punt (2)

Test propost mill-Kummissjoni Emenda tal-KtR L-Artikolu 3 jinbidel b’dan li ġej: L-Artikolu 3 jinbidel b’dan li ġej: “Artikolu 3 Kamp ta’ applikazzjoni “Artikolu 3 Kamp ta’ applikazzjoni Din id-Direttiva għandha tapplika għall-kuntratti tax-xiri, tal-kiri, tat-twellija jew tax-xiri bin-nifs ta’ vetturi tat-trasport bit-triq minn: Din id-Direttiva għandha tapplika għall-kuntratti tax-xiri, tal-kiri, tat-twellija jew tax-xiri bin-nifs ta’ vetturi tat-trasport bit-triq minn: (…) (…) (d) sidien oħra, bħal pereżempju kumpaniji tat-taxis, tal-car sharing u tar-ride-pooling jekk Stat Membru jiddeċiedi li jistabbilixxi mekkaniżmi biex jirregola x-xiri ta’ vetturi nodfa għal tali sidien ta’ flotot.”

Raġuni

Huwa biss sehem żgħir (8 % tal-emissjonijiet tat-trasport) li joriġina mit-trasport pubbliku; madankollu, il-proposta għal Direttiva tindirizza prinċipalment il-vetturi tat-trasport pubbliku. Sabiex dan jiġi bbilanċjat u biex jintlaħaq l-għan ta’ tnaqqis tal-emissjonijiet, fid-Direttiva għandhom jiġu inklużi flotot kbar oħrajn.

Emenda 20

Anness

Test propost mill-Kummissjoni Emenda tal-KtR Tabella 5: Mira minima għas-sehem tal-vetturi tqal skont it-Tabella 3 fl-akkwist pubbliku kollu tal-vetturi tqal fil-livell tal-Istati Membri* Stat Membru Trakkijiet Xarabanks 2025 2030 2025 2030 Tabella 5: Mira minima għas-sehem tal-vetturi tqal skont it-Tabella 3 fl-akkwist pubbliku kollu tal-vetturi tqal fil-livell tal-Istati Membri* Stat Membru Trakkijiet Xarabanks (XXXX (**) - 2025) (2026 – 2030) (XXXX (**) - 2025) (2026 – 2030)

Raġuni

Il-mira għandha tkun waħda medja għal kuntratti ġodda fuq perjodu ta’ snin sabiex titħalla flessibbiltà għal oġġetti ta’ akkwist li jvarjaw minn sena għal sena (traffiku fil-belt, traffiku fil-kampanja, eċċ.). ** 24 xahar wara d-data ta’ dħul fis-seħħ skont l-Artikolu 2

II. RAKKOMANDAZZJONIJIET TA’ POLITIKA

IL-KUMITAT EWROPEW TAR-REĠJUNI

Messaġġi prinċipali

1. jappoġġja l-mira tal-Kummissjoni li ssaħħaħ il-kapaċità tal-Ewropa biex taffaċċja l-isfida tat-tibdil fil-klima u ttejjeb il-kwalità tal-ħajja taċ-ċittadini tagħha, filwaqt li fl-istess ħin iżżomm u testendi l-vantaġġ kompetittiv tal-industriji tagħna billi toħloq impjiegi, tiġġenera tkabbir ekonomiku sostenibbli u tixpruna l-innovazzjoni fit-teknoloġiji tal-enerġija rinnovabbli; jappoġġja l-għan tal-Kummissjoni li ssir il-mexxejja dinjija fl-innovazzjoni, id-diġitalizzazzjoni u d-dekarbonizzazzjoni u jqis it-tranżizzjoni lejn ekonomija b’livell baxx ta’ karbonju kemm bħala opportunità kif ukoll bħala sfida għall-industrija tal-UE;

2. jissottolinja l-importanza ta’ sistemi tat-trasport effiċjenti, effettivi u sostenibbli għall-kompetittività ekonomika tal-bliet u r-reġjuni, kif ukoll għall-koeżjoni soċjali, ekonomika u territorjali tal-Unjoni Ewropea;

3. jindika li, ta’ spiss, il-mobbiltà u t-trasport huma kompetenza tal-awtoritajiet lokali u reġjonali, li huma responsabbli għat-tfassil u l-implimentazzjoni ta’ politiki dwar il-mobbiltà u għall-provvediment tat-trasport pubbliku fiż-żona tagħhom, għalkemm id-deċiżjonijiet li għandhom jittieħdu fil-livell lokali ta’ spiss huma relatati ma’ qafas stabbilit mill-politika nazzjonali u tal-UE;

4. jirrikonoxxi li t-trasport huwa responsabbli għal kważi 20 % tal-emissjonijiet ta’ gass b’effett ta’ serra (GHG) fl-Ewropa. Dan huwa l-uniku settur li fih il-livelli GHG ma naqsux meta mqabbla mal-livelli tal-1990. Hija meħtieġa b’mod urġenti azzjoni li tiddekarbonizza s-settur tat-trasport, għalkemm għandu jiġi enfasizzat ukoll, li proporzjon żgħir biss tal-emissjonijiet ġej mit-trasport pubbliku;

5. jindika li t-tranżizzjoni lejn emissjonijiet baxxi u emissjonijiet żero ta’ materja partikulata u NOx hija ta’ benefiċċju għall-ħajja taċ-ċittadini Ewropej, speċjalment fil-bliet, fejn it-traffiku urban dens u li jniġġes ħafna jaggrava l-problemi relatati mal-ħajja u s-saħħa tan-nies;

6. jirrimarka li t-trasport pubbliku lokali diġà jirrappreżenta miżura importanti fir-rigward tad-dekarbonizzazzjoni u l-promozzjoni tal-mobilità elettronika fil-bliet. Ħafna bliet għandhom mobilità elettronika bbażata fuq ferroviji li hija żviluppata sew fil-forma ta’ metros, trammijiet u trolleybuses. Huwa importanti li dawn il-miżuri, kif ukoll il-flotta kollha tal-vetturi ta’ belt jew reġjun, jittieħdu inkonsiderazzjoni fil-kuntest tal-akkwist pubbliku ta’ vetturi tat-trasport bit-triq nodfa. Il-fatt li jissemma biss is-settur tax-xarabanks mhux biżżejjed;

7. jissottolinja l-fatt li kwalunkwe bidla fis-sistema tat-trasport f’termini ta’ fjuwils li għandhom jintużaw, għandha tqis id-differenzi reġjonali fid-densità tat-traffiku u d-distanza bejn il-bliet u ċentri oħra ta’ interess ekonomiku. Id-diskriminazzjoni fil-forma ta’ spejjeż ogħla għal postijiet remoti, periferiċi jew ultraperiferiċi sabiex jintlaħaq in-netwerk Ewropew se tkompli taffettwa b’mod negattiv il-koeżjoni territorjali u soċjali;

8. jinnota li l-ekoloġizzazzjoni tal-użu tal-vetturi bil-mutur għandha tippromovi ċ-ċikliżmu (maħsub għall-ġarr ta’ oġġetti) għal vjaġġi qosra (f’konformità mal-“Pjan Direzzjonali tal-UE għaċ-Ċikliżmu” (2017/C 088/10), kif ukoll it-trasport ferrovjarju u t-tbaħħir ekoloġiku. Dan jrrikjedi netwerk ta’ nodi intermodali, li għalihom għandu jkun disponibbli finanzjament xieraq, pereżempju permezz tal-FEIS. Ir-roti elettroniċi li jinstaqu b’veloċità (speed pedelecs) huma alternattiva tajba għall-karozza speċjalment f’żoni urbani u jistgħu jwasslu għal inqas emissjonijiet filwaqt li l-attività fiżika hija tajba wkoll għas-saħħa pubblika. L-użu tar-rota elettronika jista’ jiġi stimulat billi jinħolqu mogħdijiet riżervati għar-roti li jinstaqu b’veloċità u punti ta’ ċċarġjar suffiċjenti, u permezz ta’ inċentivi;

9. l-ippjanar spazjali u urban jista’ jippromovi l-użu ta’ forom nodfa ta’ mobbiltà. Il-mobilità nadifa tinvolvi t-tnaqqis tal-NOx u l-emissjonijiet tal-materja partikolata fil-livell lokali, u t-tnaqqis tal-emissjonijiet tas-CO2 fil-livell dinji. Fl-ippjanar urban, għandha tiġi promossa l-aċċessibbiltà bil-mixi, bir-rota u bit-trasport pubbliku u l-aċċessibbiltà għall-karozzi għandha titqies bil-galbu. Għat-titjib tal-kwalità tal-arja urbana, il-karozzi elettriċi u x-xarabanks jistgħu jikkontribwixxu għal tranżizzjoni għal tnaqqis fil-materja partikolata u l-emissjonijiet tal-NOx. Dan jista’ jinkiseb billi jiġi skoraġġut l-użu ta’ trasport li jniġġes permezz tal-għeluq ta’ żoni – pereżempju, bit-twaqqif ta’ żoni ambjentali – u fl-istess ħin billi l-ħinijiet tal-ivvjaġġar għal forom nodfa ta’ mobbiltà jsiru iqsar minn dawk il-forom li jniġġsu;

10. jirrikonoxxi li jeħtieġ li tinstab soluzzjoni interoperabbli għall-provvista ta’ fjuwils alternattivi. Filwaqt li l-KtR jirrikonoxxi li l-leġislazzjoni u r-regolamenti għall-kisba ta’ mobbiltà b’emissjonijiet baxxi għandhom jikkunsidraw kull tip ta’ teknoloġija, l-awtoritajiet lokali u reġjonali kollha jistgħu jistinkaw sabiex jiksbu ekonomiji ta’ skala, possibbilment billi jikkooperaw ma’ reġjuni ġirien u reġjuni transkonfinali;

11. jilqa’ b’sodisfazzjon l-ambizzjoni li jiġi ssemplifikat l-akkwist pubbliku għal vetturi nodfa, iżda diffiċli jara kif il-proposta tal-Kummissjoni bil-għan li jiġu stabbiliti miri abbażi tal-perċentwali għal kull Stat Membru għall-akkwist ta’ vetturi nodfa ser tiġi implimentata fil-liġi u infurzata. L-awtoritajiet lokali u reġjonali joperaw il-biċċa l-kbira tat-trasport pubbliku f’ħafna Stati Membri u l-Istat ma għandu l-ebda setgħa deċiżjonali dwar liema vetturi għandhom jixtru, iwellu, jikru jew jilħqu qbil dwarhom l-awtoritajiet lokali u reġjonali. Bħala dawk li jaġixxu minn tal-ewwel biex jadottaw, l-awtoritajiet lokali u reġjonali huma faċilitaturi ewlenin ta’ teknoloġija nadifa fit-trasport. Fl-istess ħin, għandu jiġi enfasizzat li l-infrastruttura stabbilita għat-trasport pubbliku lokali normalment ma tkunx adattata għal karozzi privati u, għaldaqstant, ebda effetti konsegwenzjali immedjati ma għandhom ikunu mistennija. L-iffinanzjar tat-tranżizzjoni lejn trasport nadif għandu jkun garantit. Il-finanzjament li tpoġġa għad-dispożizzjoni mill-Unjoni Ewropea mhux biżżejjed biex ikunu finanzjati dawn il-miżuri ambizzjużi fin-netwerks tat-trasport pubbliku lokali, li ġeneralment joperaw bit-telf. Il-Kummissjoni, għalhekk, hija mistiedna biex tipproponi alternattivi ta’ finanzjament addizzjonali lil hinn mill-użu tal-istrumenti finanzjarji, li bħala regola, ma joffrux għajnuna minħabba l-prospetti negattivi ta’ redditu fuq l-investiment;

12. jiġbed l-attenzjoni għall-“Platform for the Deployment of Clean Buses” (il-Pjattaforma għall-Użu ta’ Xarabanks Nodfa), li l-Kummissjoni Ewropea nediet fil-plenarja tal-KtR f’Lulju 2017 u li rċeviet appoġġ konsiderevoli mill-awtoritajiet lokali u reġjonali. B’rabta ma’ dan, ir-reġjuni, il-bliet, l-awtoritajiet tat-trasport u l-manifatturi aderixxew mal-prinċipji komuni għall-akwwist pubbliku ta’ xarabanks nodfa, li jaħdmu bi fjuwil alternattiv, sabiex jitħaffef l-użu tagħhom;

13. huwa tal-fehma li l-governanza tal-UE sabiex jitnaqqas l-impatt klimatiku tas-settur tat-trasport għandha tkun ibbażata fuq il-benefiċċji klimatiċi u s-sostenibbiltà mill-perspettiva taċ-ċiklu tal-ħajja, u għandha tkun ukoll newtrali mil-lat ta’ teknoloġija;

14. jemmen li l-investiment fit-trasport pubbliku b’emissjonijiet baxxi u fil-flotot ta’ karozzi pubbliċi għandu jsir b’tali mod li jħeġġeġ lis-sidien ta’ karozzi privati u kummerċjali jsegwu l-istess passi. Dan jista’ jinkiseb permezz ta’ sinerġiji fl-infrastruttura tal-iċċarġjar u l-idroġenu. Fondi tal-UE jistgħu jkunu disponibbli sabiex jippermettu dan;

15. jaħseb li l-pjani għal mobbiltà b’emissjonijiet baxxi għandhom imorru lil hinn mis-soluzzjonijiet fit-tarf tal-katina (end-of-pipe) u għandhom ikunu allinjati mal-introduzzjoni ta’ produzzjoni u distribuzzjoni ta’ elettriku u fjuwils rinnovabbli minn sorsi ta’ enerġija rinnovabbli;

16. jinnota li l-iżvilupp u l-produzzjoni ta’ batteriji jaqdu rwol strateġiku fit-tranżizzjoni kontinwa lejn mobbiltà nadifa u sistemi ta’ enerġija nadifa. Fl-istess ħin, ma hemm l-ebda attur sinifikanti fiċ-ċelloli tal-batteriji fl-Ewropa. Għalhekk, il-KtR jilqa’ bi pjaċir l-alleanza Ewropea tal-Batteriji, li tgħin biex l-industriji Ewropej isiru aktar indipendenti u biex jiżdied is-sehem fil-katina tal-valur tal-produzzjoni tal-vetturi elettriċi. Il-KtR jilqa’ bi pjaċir l-allokazzjoni mill-Kummissjoni Ewropea ta’ EUR 200 miljun direttament għar-riċerka u l-innovazzjoni tal-batteriji taħt l-Orizzont 2020, minbarra l-EUR 150 miljun li diġà ġew allokati;

17. jirrimarka li l-użu wiesa’ tal-vetturi elettriċi se jżid b’mod konsiderevoli d-domanda tal-elettriku fuq in-netwerks tal-elettriku. Jeħtieġ li jinstab bilanċ bejn il-ħtieġa għall-mobbiltà u l-iċċarġjar billi jinħolqu ċikli ta’ ċċarġjar intelliġenti fi żmien meta n-netwerks mhumiex limitati u qed jiġi ġġenerat biżżejjed elettriku. Huwa essenzjali li jiġu integrati d-dekarbonizzazzjoni tat-trasport u tal-provvista tal-enerġija, il-grilji intelliġenti u s-soluzzjonijiet innovattivi għall-ħżin tal-enerġija; Għaldaqstant hemm il-ħtieġa li jkunu involuti b’mod attiv l-operaturi tas-sistemi tad-distrubuzzjoni lokali, responsabbli mill-iżvilupp/ġestjoni tal-grilja elettrika;

18. jinnota li l-infrastruttura għall-iċċarġjar u r-riforniment tal-fjuwil għandha tiġi żviluppata abbażi tal-kundizzjonijiet lokali u għandu jsir użu mis-sinerġiji mal-awtoritajiet lokali u reġjonali, il-vetturi pubbliċi u s-servizzi tal-merkanzija urbani. Jeħtieġ li din tiġi allinjata mal-iżvilupp ta’ grilji intelliġenti u binjiet bil-batteriji. Din għandha tkun aċċessibbli għall-karozzi privati u r-roti. Ir-riforniment tal-fjuwil għandu jkun faċli biex jintuża u interoperabbli bejn il-fruntieri. Dan jeħtieġ azzjoni Ewropea sabiex jinħoloq suq uniku;

19. jemmen li s-semplifikazzjoni u l-istandardizzazzjoni tal-applikazzjonijiet u l-offerti jwasslu biex ma jkunx meħtieġ li jsir adattament finanzjarju u jagħmluha aktar faċli biex jinkiseb finanzjament mill-fondi Ewropej u mill-investituri privati – pereżempju, bl-użu ta’ metodi ta’ finanzjament ġodda bħat-taħlit ta’ għotjiet ma’ self;

It-twettiq ta’ mobbiltà b’emissjonijiet baxxi – Unjoni Ewropea li tipproteġi l-pjaneta, tagħti s-setgħa lill-konsumaturi tagħha u tiddefendi l-industrija u l-ħaddiema tagħha – COM (2017) 675

20. jilqa’ bi pjaċir il-fatt li l-Kummissjoni qed iżżid l-appoġġ finanzjarju biex tingrana l-investiment pubbliku u privat għat-tnedija tal-infrastruttura ta’ fjuwils alternattivi, filwaqt li saru disponibbli massimu ta’ EUR 800 miljun għal dan l-iskop. Il-KtR għandu dispjaċir dwar il-fatt li l-finanzjament u r-riżorsi finanzjarji ta’ spiss ma jkunux aċċessibbli biżżejjed għal xi awtoritajiet lokali u reġjonali u partijiet oħra importanti. It-taħlit ta’ finanzjament – bħall-aċċess għas-self, pereżempju permezz tal-FEIS u bih – għandu jiġi promoss. L-aċċess għall-finanzjament għandu jkun standardizzat u permess permezz tal-ħruġ ta’ bonds;

21. jinnota li ż-żoni li huma partikolarment vulnerabbli għat-tniġġis għandhom ikunu jistgħu jimponu taxxi fuq it-trasport li jniġġes. L-introjtu minn dan jista’ jntuża sabiex jiġu adottati miżuri ta’ sostenibilità. Fil-bliet, il-ħlasijiet tan-nollijiet jew il-miżati tal-parkeġġ jistgħu jintużaw għall-ħlas tal-mobbiltà sostenibbli – pereżempju billi jsir investiment fit-trasport pubbliku jew f’faċilitajiet tal-park and ride;

22. ifakkar li r-reġjuni ultraperiferiċi jbatu minn konġestjoni tat-traffiku fil-bliet u fil-meded mal-kosta, u diffikultajiet ta’ aċċess għaż-żoni rurali. Madankollu, f’dawn ir-reġjuni qegħdin jiġu żviluppati proġetti sabiex it-trasport isir aktar sostenibbli u nadif, li jistgħu jservu bħala eżempji ta’ prattiki tajbin għal reġjuni oħrajn tal-UE u l-pajjiżi ġirien tagħha.

Għall-akbar użu tal-fjuwils alternattivi: – Pjan ta’ Azzjoni għall-Infrastruttura tal-Fjuwils Alternattivi – dokument mhux leġislattiv – COM(2017)652

23. jilqa’ bi pjaċir il-Pjan ta’ Azzjoni għal infrastruttura ta’ fjuwils alternativi bħala pass importanti lejn id-dekarbonizzazzjoni tas-sistema tat-trasport bit-triq; jinnota b’dispjaċir, madankollu, li l-biċċa l-kbira tal-Oqfsa ta’ Politika Nazzjonali (NPF) li ġew ippreżentati lill-Kummissjoni ma kinux ambizzjużi biżżejjed biex jaslu għal għan xieraq għal tranżizzjoni lejn fjuwils nodfa u alternattivi;

24. jirrimarka li bosta bliet u reġjuni Ewropej huma minn ta’ quddiem nett fit-tranżizzjoni lejn mobbiltà b’emissjonijiet baxxi u b’emissjonijiet żero. Il-fjuwils alternattivi se jkollhom ukoll l-akbar impatt fuq il-bliet f’termini ta’ tnaqqis fit-tniġġis tal-arja u l-istorbju. Sfortunatament, dan tal-aħħar mhuwa kopert bl-ebda mod mill-Pjan ta’ Azzjoni. Proporzjon sinifikanti ta’ akkwist pubbliku jsir ukoll minn awtoritajiet muniċipali u lokali. Għalhekk, huwa evidenti li l-użu ta’ vetturi bi fjuwil alternattiv jiddependi bil-bosta fuq l-awtoritajiet lokali u reġjonali, prinċipalment fil-bliet u r-reġjuni urbani. Il-bliet u r-reġjuni li għandhom problemi ta’ konġestjoni, kwalità tal-arja u storbju għandhom jipprijoritizzaw it-tranżizzjoni lejn emissjonijiet żero ta’ materja partikolata u NOx – kif għandhom jagħmlu wkoll iż-żoni ta’ wirt naturali jew kulturali. Meta dawn ikunu żoni u kurituri transkonfinali, għandu jiġi mħeġġeġ ippjanar f’dan il-livell;

25. jinnota li l-aħjar integrazzjoni possibbli fi pjani individwali ta’ mobbiltà urbana sostenibbli (SUMPs) se tkun aspett essenzjali. Hawnhekk, l-isfida ewlenija li jaffaċċjaw il-bliet hija l-limitazzjoni tal-ispazju, li tfisser li l-infrastruttura ta’ fjuwils alternattivi jeħtieġ li tkun allinjata mal-infrastruttura eżistenti ta’ mezzi oħra tat-trasport. Fil-proċess tal-ippjanar tal-mobbiltà urbana, il-kooperazzjoni mill-qrib ma’ partijiet interessati pubbliċi u privati differenti se tkun essenzjali sabiex tiġi żgurata tnedija bla xkiel ta’ fjuwils alternattivi fil-bliet;

26. jenfasizza l-fatt li d-deċiżjonijiet meħuda mill-bliet, idealment f’kollaborazzjoni ma’ partijiet interessati ekonomiċi u oħrajn, se jonqsu milli jkollhom impatt pożittiv jekk il-konsumaturi ma jkunux involuti b’mod xieraq. Jekk l-użu tal-infrastruttura ta’ fjuwils alternattivi ma jkunx konformi mal-aspettattivi u x-xewqat tal-konsumaturi, hemm riskju ta’ użu limitat. Għalhekk, hija wkoll ir-responsabbiltà tal-awtoritajiet lokali u reġjonali li jinfluwenzaw l-imġiba tal-utenti biex jitħeġġeġ l-aktar użu wiesa’ ta’ fjuwils alternattivi. Huwa ta’ importanza kruċjali li s-servizzi li jużaw fjuwils alternattivi, bħat-trasport pubbliku u servizzi oħra, jibqgħu aċċessibbli u affidabbli;

27. jirrimarka li hemm differenzi reġjonali li jinfluwenzaw l-użu ta’ fjuwils alternattivi. Għar-reġjuni periferiċi, is-sistema tal-elettromobbiltà attwali jaf ma tkunx l-għażla ppreferuta, filwaqt li din tista’ tkun f’reġjuni urbani. Bidu malajr għar-reġjuni Ewropej b’riżorsi sostanzjali u bi kwistjonijiet aktar urġenti relatati mal-kwalità tal-arja u l-istorbju jista’ jfisser li – bis-saħħa tal-iskala, il-massa kritika u l-prezzijiet aktar baxxi tagħhom – ir-reġjuni periferiċi jistgħu jibbenefikaw, wara l-2025, minn teknoloġiji ppruvati u spejjeż aktar baxxi;

28. jirrimarka li fil-bliet, fejn l-elettromobbiltà tista’ tidher bħala l-għażla ppreferuta, jeħtieġ li din tiġi allinjata mad-distribuzzjoni tal-enerġija u mal-bżonn ta’ enerġija f’ċerti sigħat fejn ikun hemm l-akbar domanda. Hawnhekk, huwa importanti li jkun hemm bafer u li l-elettriku jinħażen fuq skala kbira, pereżempju f’batteriji kbar u tal-idroġenu (ċelloli tal-fjuwil);

29. ifakkar, fl-istess kuntest, li l-elettromobbiltà ġeneralment mhix il-mezz adattat biex ikun garantit trasport pubbliku komprensiv fiż-żoni rurali. Il-ħinijiet twal ta’ ċċarġjar tax-xarabanks u d-distanzi limitati jfissru li, sakemm jiġu żviluppati teknoloġiji xierqa, għandha tinżamm l-għażla għall-propulsjoni b’emissjonijiet baxxi (inklużi l-karozzi ibridi rikarikabbli). Fl-istess ħin għandhom jiġu żviluppati soluzzjonijiet għaż-żoni rurali fil-futur qrib, li jistgħu jkunu appoġġjati permezz ta’ proġetti pilota;

30. jirrimarka, b’referenza għar-rapport dwar “Il-konnessjonijiet neqsin fit-trasport fir-reġjuni tal-fruntiera” (2017/C 207/05), li hemm potenzjal kbir f’sinerġiji minn kooperazzjoni transkonfinali dwar l-ispiża għall-iżvilupp tal-infrastruttura. F’reġjuni transkonfinali, għandu jiġi żgurat li t-teknoloġija ppreferuta taż-żewġ Stati Membri tkun interoperabbli u żviluppata bl-għan li tissodisfa l-ħtiġijiet transkonfinali u mhux dawk domestiċi biss;

31. jenfasizza l-importanza li l-bliet ikunu kapaċi wkoll jiġġestixxu l-użu ta’ vetturi b’livell baxx ta’ emissjonijiet ta’ materja partikolata u NOx permezz ta’ regolamenti dwar l-aċċess urban. L-introduzzjoni taż-żoni industrijali għandha tissejjes fuq anażliżi lokali u tiġi deċiża fil-livell lokali. Għall-UE, il-kwistjoni hija li jiġu pprovduti l-kundizzjonijiet adatti permezz ta’ qafas komuni għall-introduzzjoni taż-żoni ambjentali u li dan jiġi enfasizzat bħala soluzzjoni għat-titjib tal-kwalità tal-arja. Madankollu, għandu jkun possibbli li l-korpi lokali u reġjonali jiddeċiedu għalihom innifishom dwar jekk għandhomx jiġu introdotti ż-żoni, u jekk iva f’liema livell;

32. jenfasizza l-fatt li l-finanzjament ma jistax isir mill-awtoritajiet lokali u reġjonali waħedhom u jinnota li l-Kummissjoni Ewropea tipproponi firxa wiesgħa ta’ strumenti ta’ finanzjment iżda hija pjuttost konservattiva fir-rigward tal-ispiża tal-provvista tal-użu ta’ infrastruttura alternattiva u potenzjalment ottimista żżejjed fir-rigward tal-użu tal-finanzjament permezz ta’ fondi privati fl-ewwel fażi;

33. iqis li l-konċessjonijiet bl-għan li jiksbu emissjonijiet żero għandhom jiġu inċentivizzati u jingħataw durata itwal jew estensjoni jekk jintlaħqu l-objettivi intermedji u finali. Huwa importanti wkoll li jiġu estiżi l-possibbiltajiet għal skemi ta’ akkwiżizzjoni tajba. Dan jiżgura li l-partijiet ikunu jistgħu jirkupraw l-investimenti tagħhom aktar malajr;

34. jemmen li huwa meħtieġ finanzjament Ewropew għall-konċessjonijiet tat-trasport pubbliku biex tikber it-tfittxija għal emissjonijiet żero. Il-finanzjament Ewropew għandu jintuża biex jistimula l-innovazzjoni u jkopri l-investiment, sabiex parti akbar mill-flotta tkun tista’ topera mingħajr emissjonijiet fil-bidu tal-konċessjoni;

35. jirrimarka li, fit-tfassil u l-bini ta’ binjiet fil-futur, jiġu provduti punti ta’ ċċarġjar u l-installazzjoni ta’ wajers minn qabel (pre-cabling);

36. jitlob ambizzjoni akbar fir-rigward tas-sehem ta’ stazzjonijiet għall-iċċarġjar aċċessibbli għall-pubbliku. (Fil-Pjan ta’ Azzjoni, kull Stat Membru għandu jiżgura l-istabbiliment ta’ għadd minimu ta’ punti ta’ ċċarġjar għall-vetturi elettriċi sat-tmiem tal-2020, li mill-inqas 10 % minnhom għandhom ikunu aċċessibbli għall-pubbliku. L-iżvilupp ta’ stazzjonijiet tal-iċċarġjar aċċessibbli għall-pubbliku għandu jirrifletti l-kundizzjonijiet lokali u reġjonali u d-domanda. Huwa stmat li fl-2025, fl-Ewropa, 2 miljun punti tal-iċċarġjar aċċessibbli għall-pubbliku għal vetturi elettriċi ser ikunu meħtieġa, li 70 % minnhom huma fiż-żoni urbani. Għandha tingħata prijorità lill-kurituri ewlenin tan-netwerk tat-TEN-T b’sinsla sħiħa ta’ infrastruttura għall-fjuwils alternattivi sal-2025. Huwa mistenni li bit-tagħmir tal-inqas tan-nodi urbani tan-netwerks ewlenin u komprensivi tat-TEN-T b’biżżejjed punti tal-iċċarġjar (rapidu) u ta’ riforniment aċċessibbli għall-pubbliku il-fiduċja tal-investituri u tal-konsumaturi għandha tissaħħaħ. Kundizzjonijiet ekwi internazzjonali għandhom jinħolqu bi protokolli miftuħa u interoperabbiltà, b’tali mod li s-sewwieq elettroniku jkunu jista’ jagħmel użu internazzjonali tal-infrastruttura tal-iċċarġjar mingħajr imblokki. Punti tal-mili bl-LNG suffiċjenti huma wkoll meħtieġa għat-traffiku tal-merkanzija u t-tbaħħir. Il-Kumitat jitlob għal għan ambizzjuż ta’ 2 000 punt tal-mili bl-LNG fl-Ewropa skont il-ħtiġijiet lokali u reġjonali.

37. jirrimarka li l-muniċipalitajiet għandhom ikunu involuti, sabiex jiġi żgurat li l-pjani u l-kunsiderazzjonijiet għall-iżvilupp urban rilevanti jiġu inklużi fl-għażla tal-postijiet għall-istazzjonijiet tal-iċċarġjar aċċessibbli għall-pubbliku biex jiġi żgurat li ċ-ċarġers jitqiegħdu fil-postijiet it-tajba u li ma jkun hemm l-ebda “tqegħid żejjed taċ-ċarġers” inklużi f’postijiet li ma jrendux profitt;

38. jitlob ambizzjoni akbar fir-rigward tal-punti ta’ riforniment tal-idroġenu. Punt ta’ riforniment tal-fjuwil wieħed għal kull 300 km huwa ftit wisq f’żoni b’popolazzjoni densa. Dan għandu jsir skont l-għadd ta’ abitanti, b’punt ta’ riforniment ta’ fjuwil wieħed għal kull 300 000 abitant;

Proposta għal Direttiva tal-Parlament Ewropew u tal-Kunsill li temenda d-Direttiva 2009/33/KE dwar il-promozzjoni ta’ vetturi ta’ trasport fuq it-triq nodfa u effiċjenti fl-użu tal-enerġija – COM(2017) 653

39. jilqa’ bi pjaċir l-adattament tar-regoli li jħeġġeġ lill-awtoritajiet lokali u reġjonali biex jakkwistaw vetturi nodfa. Il-Kumitat jilqa’ wkoll it-tneħħija tal-kalkolu ta’ “kwantifikazzjoni (monetarisation)” u l-inklużjoni ta’ forom oħra ta’ akkwist; Il-Kumitat jiġbed l-attenzjoni lejn id-definizzjoni stretta ħafna ta’ vetturi nodfa, u jisħaq li dan għandu jkompli jiġi rivedut sabiex l-awtoritajiet lokali u reġjonali jkunu jistgħu jeżerċitaw diskrezzjoni u jkollhom alternattivi kosteffettivi u reali fl-akkwist f’reġjuni differenti u għal bżonnijiet differenti tat-trasport;

40. jenfasizza l-fatt li anke jekk il-proporzjon ta’ vetturi b’akkwist pubbliku huwa baxx meta mqabbel mal-għadd globali ta’ vetturi f’belt, l-eżempju pożittiv stabbilit mill-awtoritajiet lokali u reġjonali jista’ jkollu impatt f’termini ta’ domanda tas-suq u jkollu impatt pożittiv fuq il-manifatturi tal-karozzi, li min-naħa l-oħra jista’ jistimula wkoll id-domanda privata. Id-Direttiva għandha tapplika biss jekk ikun mistenni li l-eżitu tal-offerta se jkun ta’ benefiċċju suffiċjenti;

41. jiddeplora l-piż finanzjarju kbir fuq l-operaturi tat-trasport pubbliku, u għalhekk fuq l-awtoritajiet lokali u reġjonali, li jirriżultaw minn kwoti għoljin ferm għall-akkwist ta’ xarabanks li jaħdmu bi fjuwils alternattivi. Ħafna bliet u reġjuni diġà għandhom flotta li hija fil-parti l-kbira tagħha elettrika, fil-forma ta’ trammijiet, metros u trolleybuses, li mhux tittieħed inkonsiderazzjoni. Għalhekk, trid titqies il-flotta tal-vetturi kollha, u mhux biss ix-xarabanks, fir-rigward tal-akkwist ta’ “vetturi nodfa”;

42. jappella biex tingħata definizzjoni ta’ vetturi nodfa fuq il-bażi ta’ emissjonijiet li jistgħu jitkejlu b’mod objettiv taħt kondizzjonijiet reali ta’ sewqan. Dan huwa l-uniku mod biex tinkiseb ċertezza għal pjanar fit-tul għall-awtoritajiet kontraenti pubbliċi; Sabiex jinkisbu vetturi b’emissjonijiet żero, għandhom jittieħdu passi fit-tranżizzjoni. L-emissjonijiet żero għadu mhux fattibbli fil-modalitajiet kollha ta’ trasport tal-merkanzija u t-tbaħħir. Il-bijogass u l-bijokarburanti huma meħtieġa bħala fjuwil ta’ tranżizzjoni. Sistemi eżistenti jistgħu jinżammu sakemm il-materja prima użata hija ta’ oriġini lokali u ma tiġix importata. Il-bijogass għandu jintuża għas-sistemi b’rekwiżit termali qawwi.

43. jilqa’ bi pjaċir l-intenzjoni li jkun hemm definizzjoni ċara ta’ vetturi ħfief nodfa. Huwa importanti li jkun hemm standards komuni u definizzjonijiet ċari sabiex il-gvernijiet ikunu jistgħu jivvalutaw, iqabblu u jivverifikaw offerti minn partijiet; Madankollu, huwa tal-fehma li d-definizzjoni għandha tinkludi n-newtralità teknoloġika u li l-impatt fuq il-klima għandu jiġu evalwat minn perspettiva taċ-ċiklu tal-ħajja. Barra dan, il-fjuwils ta’ tranżizzjoni bħall-bijogass jew bijokarburanti oħrajn huma meħtieġa, speċjalment għat-trasport tal-merkanzija u t-tbaħħir, u għandha tittieħed kunsiderazzjoni tagħhom.

44. fir-rigward tal-vetturi tqal, jilqa’ bi pjaċir l-approċċ tal-proposta li huwa ġeneralment newtrali fir-rigward tat-teknoloġija, iżda fl-istess ħin jenfasizza l-fatt li l-lista ta’ “teknoloġiji nodfa” hija, per se, limitazzjoni fuq in-newtralità teknoloġika u teskludi teknoloġiji bħall-bijofjuwils jew il-bijogass sintetiċi. Il-bijogass huwa fjuwil ta’ tranżizzjoni importanti għall-vetturi tqal. F’xi reġjuni, speċjalment fil-pajjiżi Nordiċi, l-investiment f’tali teknoloġiji, li ma jagħmlux ħsara lill-klima iżda mhux neċessarjament huma emissjoni żero mill-iżbokk tal-egżost, jista’ jiġi mxekkel mill-fatt li dawn ma jiġux inklużi fil-lista ta’ teknoloġiji permessi. Dan jista’ jkun ukoll tħassib dwar is-sussidjarjetà. Teknoloġiji oħra ta’ propulsjoni, inklużi fjuwils likwidi u gassużi kompletament ħielsa mill-karburanti fossili bħall-HVO100 u l-bijometan, joffru wkoll potenzjal kbir għal mobbiltà nadifa;

45. jinnota li bħalissa hemm opinjonijiet differenti dwar iż-żmien tal-applikazzjoni tar-regoli. Jappella, f’dan il-kuntest, li l-kalkolu fl-ewwel u t-tieni perjodu jibda fl-2025 u l-2030 rispettivament u biex l-istess miri japplikaw għall-Istati Membri kollha;

46. jappella għal ċertezza ta’ ppjanar fit-tul kif ukoll għal perjodi ta’ tranżizzjoni suffiċjenti għall-awtoritajiet kontraenti. Fid-dawl tal-adattamenti tal-infrastruttura meħtieġa b’rabta ma’ akkwisti ġodda, jeħtieġ li tingħata kjarifika li r-regoli tal-akkwist pubbliku se japplikaw biss għal kuntratti ġodda;

Proposta għal Regolament li jemenda r-regoli għall-aċċess għas-suq internazzjonali tas-servizzi tal-kowċ u x-xarabank – (COM(2017)647)

47. jenfasizza, hawnhekk, il-fatt li x-xarabanks għadhom inqas ekoloġiċi mill-ferroviji u li r-rotot ewlenin bejn il-bliet u r-reġjuni huma koperti minn dan il-mezz ta’ trasport. Il-kowċis użati għal distanzi twal jistgħu jkunu komplementari għall-ferroviji u jistgħu jkunu attraenti meta mqabbla mal-karozzi privati;

48. jappella għal ċertezza ta’ ppjanar fit-tul kif ukoll għal perjodi ta’ tranżizzjoni suffiċjenti għall-operaturi tat-trasport pubbliku u l-awtoritajiet kontraenti.

49. huwa tal-fehma li, fil-ftuħ tas-suq għal xarabanks, kowċis internazzjonali, huwa importanti li jiġi żgurat li jinżammu r-regoli tas-suq intern u s-servizzi ta’ interess ekonomiku ġenerali, sabiex jiġi żgurat aċċess universali u moviment liberu;

50. jinnota li l-proposta tagħti lill-korp regolatorju l-possibbiltà li jirrifjuta applikazzjoni meta analiżi ekonomika oġġettiva turi li se jixxekkel il-bilanċ ekonomiku ta’ kuntratt tas-servizz pubbliku. Madankollu, il-KtR jemmen li s-servizzi kollha tax-xarabank, pubbliċi u privati, huma soġġetti għall-istess rekwiżiti ta’ emissjonijiet baxxi. Operaturi tas-servizz regolari kummerċjali m’għandhomx jimminaw l-obbligi tas-servizz pubbliku ta’ servizz ta’ interess ekonomiku ġenerali, liema analiżi tagħhom ma għandhiex tkun limitata għal termini ekonomiċi iżda f’sens usa’. Sabiex jiġu evitati distorsjonijiet tal-kompetizzjoni, is-servizzi tax-xarabanks privati għandhom ukoll jissodisfaw ir-rekwiżiti għal emissjoni baxxa;

Proposta għal reviżjoni tad-Direttiva dwar it-trasport ikkombinat tal-merkanzija – (COM(2017)648)

51. jilqa’ bi pjaċir l-impatt ta’ din il-proposta fuq il-bidla tas-sistema tat-trasport lejn waħda aktar ekoloġika; jirrimarka li hemm żoni li l-piż tagħhom jista’ jittaffa biss permezz ta’ bidla modali mill-vetturi tat-triq għal ferroviji, passaġġi tal-ilma u/jew permezz ta’ trakkijiet elettriċi. F’dan ir-rigward, it-terminals intermodali huma prerekwiżit importanti. L-awtoritajiet lokali u reġjonali jistgħu jintroduċu punti ta’ ċċarġjar u punti ta’ riforniment ta’ fjuwil li jappoġġjaw kemm it-trasport pubbliku kif ukoll tal-merkanzija. Huwa fundamentali li jkomplu jiġu promossi miżuri ta’ appoġġ finanzjarju għall-iżvilupp tat-trasport ikkombinat: kemm għajnuna għall-investiment f’terminals ġodda, b’analiżi tal-kost-benefiċċju li tirrifletti l-esternalitajiet tat-trasport, kif ukoll għajnuna għal investiment fl-operazzjonijiet, tal-inqas fl-ewwel snin, inkluż l-ammortizzament tar-riżorsi materjali meħtieġa.

Brussell, il-5 ta’ Lulju 2018. Il-President tal-Kumitat Ewropew tar-Reġjuni Karl-Heinz LAMBERTZ

(**) 24 xahar wara d-data ta’ dħul fis-seħħ skont l-Artikolu 2